Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Hezkuntza Departamentuarekin oinarrizko lanbide heziketako ikastaroak itunduta dauzkaten entitate sozialentzako ordainketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

– Hezkuntza Departamentuarekin oinarrizko lanbide heziketako ikastaroak itunduta dauzkaten entitate sozialek zergatik ez dituzte kasuko ordainketak jaso 2017an?

– Departamentuak zer egunetan uste du eginen direla ordainketa horiek?

– Hezkuntza Departamentuak ba al dauka asmorik inolako sistemarik edo araurik ezartzeko, entitate sozial horien kudeaketa ekonomikoa eragozten duten ordainketa-atzerapen horiek gerta ez daitezen?

Corellan, 2018ko urtarrilaren 4an

Foru parlamentaria: Alberto Catalán Higueras